作者:張可久
標題:雙調・撥不斷第一樓小集
內容:立金梯，卻瑤杯，兩行紅袖君休醉。萬里黃沙客未歸，一天白月秋無際，有書難寄。琵琶姬王氏坐離筵，促哀弦，紅妝新畫昭君面。玉手輕彈秋水篇，青衫老淚湓江怨，幾時重見。客懷抖征衫，望江南，曉奩開月衰容鑑。恨墨拈元遠信緘，凍河膠雪扁舟纜，利名全淡。會稽道中墓田鴉，故宮花，愁煙恨水丹青畫。峻宇雕牆宰相家，夕陽芳草漁樵話，百年之下。